Grad Rijeka, na temelju odredbi članka 19.b Odluke o davanju na korištenje površina javne namjene i nekretnina u vlasništvu Grada Rijeke za postavu privremenih objekata, reklamnih i oglasnih predmeta te druge opreme i uređaja ("Službene novine Grada Rijeke" broj 7/19 i 14/23) i Zaključka Gradonačelnice KLASA: 024-02/25-01/103-18, URBROJ: 2170-1-02-00-25-23, od 30. listopada 2025. godine, objavljuje 

JAVNI NATJEČAJ

za davanje na korištenje površina javne namjene za postavljanje privremenih objekata za organiziranje manifestacija u povodu božićnih blagdana u sklopu kojih se organizira prigodna prodaja i pružanje ugostiteljskih usluga u 2025. godini

1. PREDMET JAVNOG NATJEČAJA: 

Davanje na korištenje površine javne namjene za postavljanje privremenih objekata za organiziranje manifestacija u povodu božićnih blagdana u sklopu kojih se organizira prigodna prodaja i pružanje ugostiteljskih usluga.

Organizacija događanja tijekom perioda božićnih blagdana se odnosi na:

a) postavu privremenih objekata za obavljanje komercijalnih djelatnosti: trgovina na malo i pružanje ugostiteljskih usluga

b) organizaciju prigodnih događanja, kulturnih i zabavnih događanja, sa popratnim sadržajima.

Predmet ponude je organiziranje prigodne prodaje i/ili ugostiteljstva uz prateći prigodni program u povodu božićnih blagdana.

Javne površine koje se daju na korištenje odnose se na sljedeće lokacije:

	
	                            RIJEKA ADVENT 2025.


	
	

	
	                            Naziv lokacije javne površine
	Površina

	
	
	

	1.
	ART-KVART „BENČIĆ“
	1.008 m2

	2.
	ARHEOLOŠKI PARK-PRINCIPIJ
	250 m2


Prilog 1. čini grafički prikaz svake lokacije koja je predmet ovog natječaja 

	1.1.
	LOKACIJA: ART-KVART  „BENČIĆ“


Tabelarni prikaz posebnih uvjeta organizacije :

	Površina održavanja
	Privremeni objekti
	Događanja
	Ponuda

	Grafičkim prikazom određena je površina za organizaciju događanja u površini od 

1.008 m2 .

Unutar površine održavanja moguće je zauzeće sadržajima za postavu privremenih objekata.u max. veličini do  15% .


	Predviđeni omjer broja kućica namijenjenih za prigodnu ugostiteljsku djelatnost i prigodnu prodaju. 

Omjer zastupljenosti djelatnosti može biti u 30 %  za prigodnu ugostiteljsku djelatnost i 70 % za prigodnu prodaju.

U sklopu obavljanja ugostiteljske djelatnosti svaki privremeni objekt može imati pripadajuću ugostiteljsku terasu 

Lokacija nije predviđena za prodaju iz vozila.

Privremeni objekti ne mogu se postavljati na zelenim površinama.
	Unutar područja događanja određena je  pozicija postave pozornice.

Postavu pozornice osigurava ponuditelj.

Tabličnim prikazom dana je površina pozornice.
	Iznos jamčevine za ozbiljnost ponude u iznosu od 20% početnog ukupnog iznosa naknade za korištenje površine javne namjene prema površini najvećeg broja privremenih objekata za pojedinu lokaciju 

	     152 m2
	
	       do 25  m2
	3.283,20 eur


	  1.4.
	LOKACIJA: ARHEOLOŠKI PARK - PRINCIPIJ
	   


Tabelarni prikaz posebnih uvjeta organizacije :

	Površina održavanja
	Privremeni objekti
	Događanja
	Ponuda

	Grafičkim prikazom određena je površina za organizaciju događanja u površini od 

250 m2 .

Unutar površine održavanja moguće je zauzeće sadržajima za postavu privremenih objekata.u max. veličini do  15 % .
	Predviđeni omjer broja kućica namijenjenih za prigodnu ugostiteljsku djelatnost i prigodnu prodaju.

Omjer zastupljenosti djelatnosti može biti u 30 %  za prigodnu ugostiteljsku djelatnost i 70 % za prigodnu prodaju.

U sklopu obavljanja ugostiteljske djelatnosti svaki privremeni objekt može imati pripadajuću ugostiteljsku terasu 

Lokacija nije predviđena za prodaju iz vozila.


	Unutar područja događanja određena je  pozicija postave pozornice. 

Postavu pozornice osigurava ponuditelj
Tabličnim prikazom dana je površina pozornice.
	Iznos jamčevine za ozbiljnost ponude u iznosu od 20% početnog ukupnog iznosa naknade za korištenje površine javne namjene prema površini najvećeg broja privremenih objekata za pojedinu lokaciju 

	     38 m2
	               
	      do 20 m2
	1.094,40 eur 


2. POČETNA NAKNADA

Početni iznos naknade za korištenje obračunat je sukladno odredbi članka 29. stavak 1. podstavak 3. Odluke o davanju na korištenje površina javne namjene i nekretnina u vlasništvu Grada Rijeke za postavu privremenih objekata, reklamnih i oglasnih predmeta te druge opreme i uređaja ("Službene novine Grada Rijeke" broj 7/19 i 14/23), tako da je početna naknada obračunata prema maksimalnom zauzeću sadržajima na pojedinoj lokaciji (za površinu do 100 m2 iznosi 4,00 eur/m2 dnevno, a za površinu više od 100 m2 iznosi 3,00 eur/m2 dnevno), tako da ista iznosi:
	
	                            Naziv lokacije javne površine
	Površina
	Početni iznos naknade
	Površina za organizaciju događanja

	
	
	      m 2
	Dnevno eur / m 2
	

	1.
	ART-KVART „BENČIĆ“
	1.008 m2
	3,00
	152 m2

	2.
	ARHEOLOŠKI PARK - PRINCIPIJ
	250 m2
	4,00
	38 m2


3. UVJETI NATJEČAJA:

· Za svaku lokaciju iz točke 1. podnosi se jedna ponuda. Svaki ponuditelj može dostaviti samo jednu ponudu koja se odnosi na pojedinu lokaciju. 
· Ponudu na javni natječaj može podnijeti obrtnik, pravna osoba ili zajednica ponuditelja registrirana za obavljanje djelatnosti koja je predmet natječaja odnosno organiziranja sajmova i organiziranje koncerata, priredbi i programa.
· Odabrani ponuditelji dužni su organizirati pružanje ugostiteljskih usluga, prigodnu prodaju te prigodne programe. 

· Odabrani ponuditelji dužni su pridržavati se odredbi o javnom redu i miru te poštovati maksimalnu dozvoljenu razinu buke sukladno propisima o zaštiti od buke.

· Prigodne programe moguće je održavati:
· na slobodnim pješačkim površinama (izuzev na zelenim površinama u Art-kvartu „Benčić“),
· ili na montažno-demontažnim podijima koji se prigodno postavljaju i zatim po održanom događanju  uklanjaju,
· ili na pozornicama.
· Ukoliko se prigodni programi organiziraju na montažno-demontažnim podijima ili pozornicama koju ponuditelji postavljaju na pojedinoj lokaciji najvećih dozvoljenih dimenzija, površina navedenog ne ulazi u obračun naknade za korištenje.
· Odabrani ponuditelji dužni su pružati ugostiteljske usluge, prigodnu prodaju i programe u periodu od 29. studenoga 2025. godine do 03. siječnja 2026. godine, a za koji period je odabrani ponuditelj obvezan imati postavljene privremene objekte i obavljati djelatnost.
· Na lokaciji Art-kvart „Benčić“ u periodu od 13. do 20. prosinca 2025. godine predloženi  programi moraju biti u korelaciji s programima „Zimska priča iz Benčića“. Za informacije o programu „Zimska priča iz Benčića“ kontaktirati sonir.srdoc@rijeka.hr.

· U sklopu manifestacije Rijeka Advent 2025. prigodna prodaja može se obavljati u vremenu od 10:00 – 22:00 sata. Radno vrijeme ugostiteljske djelatnosti odredit će se naknadno zaključkom Gradonačelnice. 
· Zauzeće površina javne namjene koje su predmet ovog natječaja produljuje se za 7 dana prije i 7 dana nakon manifestacije Rijeka Advent 2025 zbog potreba montaže i demontaže privremenih objekata.

· Odabrani ponuditelj plaća naknadu za obračunsku površinu koja podrazumijeva površinu privremenog objekta s pripadajućim sadržajem (ugostiteljska terasa, šank, izložbeno-prodajni prostor).
· Grad Rijeka će na privremenim objektima svih lokacija istaknuti unificirani natpis „Rijeka Advent“.

· Odabrani ponuditelj u obvezi je prijaviti javno okupljanje nadležnoj policijskoj postaji sukladno pozitivnim propisima Republike Hrvatske.
· Odabrani ponuditelj je dužan po donošenju odluke o odabiru, dostaviti Turističkoj zajednici grada Rijeke planirani program i ponudu pojedine lokacije za potrebe informiranja i promocije manifestacije Rijeka Advent te pravovremeno obavještavati o izmjenama navedenog programa.
· U promotivnim materijalima koje će za vrijeme manifestacije samostalno producirati, odabrani ponuditelj dužan je koristiti službeni logo manifestacije Rijeka Advent koji će Grad Rijeka dostaviti.
· Odabrani ponuditelj lokacije Arheološki park Principij je sukladno uvjetima Uprave za zaštitu kulturne baštine, Područnog konzervatorskog ureda Rijeka, u obvezi:

· sve metalne dijelove opreme koja je teža od 10 kg odvojiti od tla (podnica, kamenih ploča) drvenim daskama.

· ne dopustiti radnje koje na bilo koji način mogu oštetiti nalazište ili bilo koji dio nalazišta: bušenje, zabijanje čavala ili vijaka te druge invazivne radnje.

· Odabrani ponuditelj dužan je snositi troškove nabave i postavljanja privremenih objekata, dekoracije privremenih objekata, troškove električne energije, čišćenja, priključaka na odgovarajuću infrastrukturu, po potrebi zaštitara i druge troškove.
· Odabrani ponuditelj obvezan je održavati čistoću prostora oko privremenih objekata i posuda za odlaganje otpada.
· Vezano uz električne instalacije i utrošak električne energije za privremene objekte, Grad osigurava mjesto priključenja, a obveza odabranog ponuditelja je o svom trošku, a putem  izvođača koji za Grad obavlja poslove osiguranja privremenih priključaka, izvesti sve radove na priključenju privremenih objekata, kao i ispitati postavljenu instalaciju, te platiti Gradu utrošenu električnu energiju.

Odabrani ponuditelj se obvezuje otkloniti kvarove koji su posljedica preopterećenja električne mreže (ispad sklopki) putem izvođača koji za Grad obavlja poslove oko osiguranja privremenih priključaka.

· U blizini lokacija postoje mjesta sa dovodom vode.

· Na natječaju ne može sudjelovati ponuditelj:

· kojemu je Grad Rijeka u posljednje tri godine do dana objave natječaja otkazao ugovor o korištenju ili privremenom korištenju,

· koji ima nepodmiren dug prema Gradu po bilo kojem osnovu, osim ako je sa Gradom regulirao plaćanje duga ili kada ponuditelj istodobno prema Gradu ima dospjelo nepodmireno potraživanje u iznosu koji je jednak ili veći od duga ponuditelja. 
4. UVJETI POSTAVE POJEDINAČNIH OBJEKATA 

Predviđene su površine unutar kojih se ostavlja prostor za kreativni pristup smještaju privremenih objekata, brojem i položajem na površinama.

S obzirom na specifičnosti obavljanja djelatnosti, trgovačka ili ugostiteljska, ostavlja se mogućnost postave kućica, pokretnih naprava i mogućih ostalih oblika obavljanja djelatnosti u privremenim objektima drugačijih tipologija tlocrtne površine do 15 m2. Lokacije koje su predmet ovog natječaja nisu predviđene za prodaju iz vozila.
Privremene objekte potrebno je postaviti na podlogu bez bušenja podloge.

Prigodna ugostiteljska djelatnost, odnosno pružanje ugostiteljskih usluga prigodnog karaktera obuhvaća, u prvom redu, tradicijsku ponudu jednostavnih ugostiteljskih usluga, jela, pića i napitaka i/ili njihovu suvremenu interpretaciju, koja se uslužuje na jednostavan i brz način, prilagođen koncepciji manifestacije. 

Usluživanje je također potrebno prilagoditi manifestaciji, načinom i prigodnom ambalažom, te će se prilikom ocjenjivanja ponude voditi računa o primjeni eko ambalaže, promicanju zaštite prirode i okoliša i s time povezano odvojeno razvrstavanje otpada te mogućnost recikliranja.

Prigodna ugostiteljska djelatnost obavljat će se u prigodnim privremenim objektima primjerenim za određenu vrstu djelatnosti prema priloženom kartografskom prikazu ponuditelja.

Ponudom je potrebno navesti broj privremenih objekata za predviđene djelatnosti.

Ugostitelji su u obvezi ispunjavati sanitarne i higijenske uvjete, sukladno propisima o sigurnosti hrane. 
Prigodna prodaja, odnosno djelatnost prigodne trgovine na malo obuhvaća prodaju prigodnih adventskih i božićnih proizvoda, ukrasa i rukotvorina, te domaćih proizvoda koji ne uključuju svježe voće i povrće, suho voće i orašaste plodove u rasutom stanju te ostale proizvode koji nisu namijenjeni za konzumaciju na mjestu prodaje.

Prigodna prodaja obavljat će se u prigodnim privremenim objektima primjerenim za određenu vrstu djelatnosti prema priloženom kartografskom prikazu ponuditelja.

Ponudom je potrebno navesti broj privremenih objekata za predviđene djelatnosti.

Privremenim objektima namijenjenim za prigodno obavljanje djelatnosti, postavom i veličinom, potrebno je osigurati podršku raznolikosti prostora i atraktivnost događanja na javnim površinama.

Potrebno je izbjeći učestalost pojavljivanja iste ili podudarne ugostiteljske ili trgovačke ponude na pojedinoj lokaciji.

Preporučuje se da centralnu poveznicu na pojedinoj lokaciji predstavljaju bijele kućice od drva s dvostrešnim krovištem koje bi se u svakom ambijentu trebale pojaviti u minimalnom broju od barem 2 privremena objekta. 
Potrebni uređaji i oprema za obavljanje djelatnosti moraju se nalaziti unutar gabarita privremenih objekata.

Izlaganje robe izvan privremenih objekata dozvoljava se na prilaznoj i bočnim stranama u prostoru do najviše 50 cm od privremenog objekta.
Ponuditelju se ostavlja i mogućnost da označi poziciju i navede funkcije kućica prema vlastitom odabiru.

Prilikom izrade rješenja ponuditelj je dužan predložiti površine za javne sanitarije i vlastito odlaganje otpada za površinu uzetu u korištenje. 
Obveza organizatora je postava potrebnih spremnika za otpad. Na lokacijama na kojima je pretežita prigodna trgovačka djelatnost ponuditelj nije u obvezi postaviti javne sanitarije, dok je na lokaciji sa pretežitom ugostiteljskom djelatnosti obveza postave javnih sanitarija.

Prilikom organizacije, događanja i postave privremenih objekata moraju se  osigurati pristupni putevi i putevi hitnih intervencija u širini 4,0 m, na kojima treba ostati slobodna visina od 4,5 m za prolaz vozila.

Moguće je objedinjavanje privremenih objekata u grupe po 4, pod uvjetom da između grupa objekata i između privremenih objekata, mini ambijenata i ostalih dekorativnih elemenata  i urbane opreme koji onemogućuju prolaz pješaka ostane prolaz od 4,0 m.

Na svim ponuđenim lokacijama Turistička zajednica grada Rijeke ima pravo postave „photo point-ova“ (do 4m2) kojima se promoviraju manifestacija Rijeka Advent, sponzori i organizatori uz prethodnu suglasnost Grada Rijeke.

Navedena površina ne ulazi u obračun naknade za korištenje. 
5. SMJERNICE PRIGODNOG UKRAŠAVANJA LOKACIJE
Područja održavanja manifestacija Grad Rijeka će ukrasiti jedinstvenom dekoracijom na predmetnom ambijentalnom području.

Ponuditelj je u ponudi obvezan dostaviti planiranu dekoraciju pojedinog privremenog objekta, vodeći računa o dekoraciji koju će postaviti Grad Rijeka, a koja se navodi u nastavku.

Art kvart Benčić:

Grad Rijeka će postaviti slijedeću dekoraciju:

· Dva samostojeća 3D motiva svjetleća bora (jedan u hladno bijeloj boji, drugi u hladnoj ili toplo bijeloj boji),

· Samostojeći 3D motiv kočije u toplo bijeloj boji.

Svaku adventsku kućicu odabrani ponuditelj je u obvezi zasebno dekorirati u skladu sa dekoracijom koju postavlja Grad Rijeka.

Arheološki park Principij:

Grad Rijeka će postaviti slijedeću dekoraciju:

· LED linijska rasvjeta u toplo bijeloj boji.

Svaku adventsku kućicu odabrani ponuditelj je u obvezi zasebno dekorirati u skladu sa dekoracijom koju postavlja Grad Rijeka.

6. Smjernice za organizaciju prigodnih programa:

Ponuda mora sadržavati osmišljen javni prigodni blagdanski program. 

Predloženi program može sadržavati veći broj kulturnih i umjetničkih djelatnosti, kao i razne prigodne aktivnosti:

· Plesni nastupi (plesne grupe, folklorne grupe, sportski ples i dr.) 

· Glazbeni program prigodnih koncerata (klape, dječji zborovi, zborovi, vokalni sastavi, solisti), 

· Scenski programi (stand-up nastupi, lutkarske predstave, prigodne dječje predstave, kazališne predstave),

· Nastupi animatora, uličnih zabavljača, mađioničara ili primjerice glazbenika u kostimima,

· Tematski program s motivom Djeda Mraza,
· Gastronomski program.

7. Sadržaj ponude:




Ponuda za sudjelovanje na natječaju mora sadržavati:
· presliku rješenja iz sudskoga registra za pravne osobe, odnosno obrtnog registra za fizičke osobe ili drugi odgovarajući dokaz pravne sposobnosti,  za ponuditelja i za sve članove zajednice ponuditelja iz kojih je vidljivo da je ponuditelj registriran za obavljanje djelatnosti iz natječaja, tj. djelatnost organiziranja sajmova i organiziranje koncerata/priredbi. Ukoliko ponudu podnosi zajednica ponuditelja, ponuda obvezno sadrži naznaku vodećeg člana zajednice koji odgovara u cijelosti za preuzete obveze i s kojim se sklapa ugovor, naznaku lokacije s mjestima, površinu lokacije s mjestima i površinu mjesta za svakoga pojedinoga člana te namjenu (ugostiteljstvo, prigodna prodaja i slično) za svakoga člana,
· ponuđeni iznos naknade za korištenje u eur/m2 dnevno,

· dokaz da je ponuditelj uplatio jamčevinu za ozbiljnost ponude. 

Ponuditelj je dužan uplatiti jamčevinu u iznosu iz točke 1.1., na račun broj: HR3224020061500265860, poziv na broj: HR00 5738-OIB-414, Proračun Grada Rijeke - sredstva depozita sa svrhom uplate: jamčevina za davanje na korištenje površine javne namjene za postavljanje privremenih objekata za organiziranje manifestacija u povodu božićnih blagdana u sklopu kojih se organizira prigodna prodaja i ugostiteljstvo u 2025. godini LOKACIJA (broj i naziv)___________.

· presliku potvrde porezne uprave o nepostojanju nepodmirenih dospjelih poreznih obveza, ne starije od 30 dana računajući od dana objave natječaja ili da je podmirenje duga odgovarajuće regulirano za ponuditelja i za sve članove zajednice ponuditelja,
· vlastoručno potpisanu izjavu ponuditelja da prihvaća sve uvjete javnog natječaja. U slučaju da je ponuditelj pravna osoba, izjavu potpisuje zakonski zastupnik ponuditelja, 
· vlastoručno potpisanu izjavu ponuditelja da će privremene objekte postaviti sukladno ponudi. U slučaju da je ponuditelj pravna osoba, izjavu potpisuje zakonski zastupnik ponuditelja,

· vlastoručno potpisanu izjavu ponuditelja o površini za postavu privremenih objekata. U slučaju da je ponuditelj pravna osoba, izjavu potpisuje zakonski zastupnik ponuditelja,
· opis cjelokupnog koncepta programa lokacije (vizualizacija, koja obuhvaća natpis „Rijeka Advent“ i prezentacija programa i uređenja / prigodnog ukrašavanja lokacije) u pisanom obliku u boji i/ili pohranjeno na uređaju za digitalnu pohranu podataka - CD-u, USB-u i slično; 
· troškovnik (projekcija troškova i očekivanih prihoda);
· kratak tehnički opis te nacrt i fotografiju iz kojih je vidljiva veličina, materijal i izgled privremenih objekata koji će se postaviti na javnu površinu iz natječaja, 
· popis ugostiteljskog asortimana za svaki ugostiteljski objekt zasebno,
· popis prigodnog prodajnog asortimana za svaki privremeni objekt zasebno, osim za lokaciju Trg Riječke rezolucije na kojoj je predviđen isključivo ugostiteljski sadržaj,
· vlastoručno potpisanu izjavu da ponuditelj ima u vlasništvu ili na raspolaganju (najam, zakup i sl.), pozornicu najvećih dozvoljenih dimenzija za lokaciju na koju se ponuda odnosi, ukoliko se programi odvijaju na pozornici. U slučaju da je ponuditelj pravna osoba, izjavu potpisuje zakonski zastupnik ponuditelja,
· presliku atesta o statičkoj stabilnosti pozornice, ukoliko se programi odvijaju na pozornici,
· vlastoručno potpisanu izjavu ponuditelja kojom se ponuditelj obvezuje na realizaciju svih ponuđenih programa (pečat i potpis zakonskog zastupnika). U slučaju da je ponuditelj pravna osoba, izjavu potpisuje zakonski zastupnik ponuditelja,
· presliku police osiguranja kao dokaz o pokriću odgovornosti iz djelatnosti za otklanjanje štete koja može nastati u vezi sa obavljanjem djelatnosti koja je predmet ovog natječaja (važeća za cijelo vrijeme trajanja  ugovora).




Ponuda za sudjelovanje na natječaju može sadržavati:

· dokaze o poslovnom ugledu ponuditelja (preslika reference – potvrde izdane ponuditelju o istim i sličnim poslovima, što podrazumijeva organizacija koncerata, sajamskih i prigodnih manifestacija),

· preslika pisma namjere ustanova u kulturi za lokaciju Art – kvart „Benčić“

Ponuditelji su dužni ponudu staviti u unutarnju i vanjsku omotnicu. Na vanjskoj omotnici treba naznačiti: “PONUDA ZA JAVNI NATJEČAJ ZA DAVANJE NA KORIŠTENJE POVRŠINE JAVNE NAMJENE ZA POSTAVLJANJE PRIVREMENIH OBJEKATA ZA ORGANIZIRANJE MANIFESTACIJA U POVODU BOŽIĆNIH BLAGDANA U SKLOPU KOJIH SE ORGANIZIRA PRIGODNA PRODAJA I PRUŽANJE UGOSTITELJSKIH USLUGA U 2025. GODINI  LOKACIJA BROJ:___________- NE OTVARATI” na adresu: Grad Rijeka, Upravni odjel za komunalni sustav i promet, Odsjek za zajedničku komunalnu djelatnost, Titov trg 3, 51000 Rijeka. Na unutarnjoj omotnici mora biti naznačeno ime i adresa ponuditelja, tako da se ponuda može neotvorena vratiti pošiljatelju u slučaju da se zaprimi nakon isteka roka za predaju ponuda.

Ponude trebaju biti zaprimljene u pisarnici Grada Rijeke, Titov trg 3, do 10. studenoga 2025. godine u 9,00 sati, bez obzira na način dostave.

Nepravodobne ponude se ne uzimaju u razmatranje, nepotpune ponude će se odbaciti, a ponude koje ne ispunjavaju uvjete odbiti;
Povjerenstvo može, u točno određenom roku koji mora biti jednak u odnosu na sve ponuditelje, tražiti naknadnu nadopunu i/ili pojašnjenje zaprimljenih ponuda s manjim nedostacima koji nisu od utjecaja na sadržaj bitan u odnosu na ocjenjivanje ponude te naznaku da će se ponuda ponuditelja koji u zadanom roku izvrši traženu nadopunu odnosno pojašnjenje smatrati potpunom

Nakon roka za zaprimanje ponuda, nijedan ponuditelj ne može mijenjati sadržaj svoje ponude niti je zamijeniti novom.

Javno otvaranje ponuda obavit će se  u Rijeci, Titov trg 3, sala u prizemlju, dana 10. studenoga 2025. godine s početkom u 9,00 sati.

Javnom otvaranju ponuda mogu pristupiti ponuditelji osobno, zakonski zastupnici ponuditelja ili opunomoćeni predstavnici ponuditelja uz predočenje ovjerene punomoći.

8. Kriteriji za odabir najpovoljnije ponude:
· Najpovoljnijim ponuditeljem utvrđuje se ponuditelj koji uz ispunjavanje ostalih uvjeta iz natječaja, ostvari najviši broj bodova prema slijedećim kriterijima:

8.1. Visina ponuđene naknade za korištenje po pojedinoj lokaciji (do 40 bodova)

· najmanja ukupna ponuđena naknada (umnožak ponuđene naknade/m2 dnevno i površine privremenih objekata sa pripadajućim sadržajima)  - 0 bodova

· najviša ukupna ponuđena naknada (umnožak ponuđene naknade/m2 dnevno i površine privremenih objekata sa pripadajućim sadržajima)  - 40 bodova

· sve ostale ukupne ponuđene naknade umnožak ponuđene naknade/m2 dnevno i površine privremenih objekata sa pripadajućim sadržajima) - interpolacijom između 0 i 40 bodova

8.2. Raznovrsnost ugostiteljske ponude i prigodne prodaje (do 20 bodova)

a) Raznovrsnost ugostiteljske ponude (do 10 bodova)

b) Raznovrsnost prigodne prodaje (do 10 bodova)

8.3. Prigodni programi (do 10 bodova)

a) Kvaliteta i raznovrsnost programa (do 5 bodova)

b) Broj dana obuhvaćenih programom (do 5 bodova) 

8.4. Razmještaj privremenih objekata s obzirom na prodaju i dekoracija (do 10 bodova) 

     a) Organizacija rasporeda objekata (5 bodova)

     b) Uređenje i prigodna dekoracija objekata (5 bodova)

8.5. Udio primjene ekoloških materijala  (do 5 boda) 

Maksimalan ukupni broj po kriterijima - 85
DODATNO (po izboru ponuditelja):

· sudjelovanje u ranijim izdanjima adventskih programa ili drugim programima sličnog karaktera uz dostavu dokaza o poslovnom ugledu ponuditelja (reference – potvrde izdane ponuditelju o istim i sličnim poslovima, što podrazumijeva organizacija koncerata, sajamskih i prigodnih manifestacija)- dodatni 1 bod

· pismo namjere ustanova u kulturi za lokaciju Art – kvart „Benčić“ - dodatni 1 bod

Maksimalni broj bodova za lokaciju Art-kvart „Benčić“ sa dodatnim bodovima – 87 bodova. 

Maksimalni broj bodova za lokaciju Arheološki park Principij - 86 bodova. 

· U slučaju da dva ili više ponuditelja imaju jednak broj bodova, najpovoljnijom ponudom smatrat će se ona ponuda ponuditelja koji ponudi najviši iznos naknade za korištenje, a ako ponude imaju isti iznos naknade za korištenje prednost ima ponuda ponuditelja koja je ranije zaprimljena u pisarnici Grada Rijeke.

· Na temelju odluke Gradonačelnice, odabrani ponuditelj s Gradom Rijeka sklapa Ugovor za davanje na korištenje površine javne namjene za postavljanje privremenih objekata za organiziranje manifestacija u povodu božićnih blagdana u sklopu kojih se organizira prigodna prodaja i ugostiteljstvo u 2025. godini, u roku od 8 (osam) dana od dana donošenja odluke.
9. Napomene:

· Ponuditeljima čije ponude su potpune, a nisu prihvaćene, jamčevina se vraća u roku od 8 (osam) dana od dana donošenja odluke o korištenju. 

· Ponuditelj čija je ponuda prihvaćena i koji sklopi ugovor o korištenju površine javne namjene za davanje na korištenje površine javne namjene za postavljanje privremenih objekata za organiziranje manifestacija u povodu božićnih blagdana u sklopu kojih se organizira prigodna prodaja i ugostiteljstvo u 2025. godini, jamčevina se uračunava u naknadu za korištenje. 

· Ponuditeljima koji odustanu u tijeku natječaja ili odustanu od sklapanja  ugovora za davanje na korištenje površine javne namjene za postavljanje privremenih objekata za organiziranje manifestacija u povodu božićnih blagdana u sklopu kojih se organizira prigodna prodaja i ugostiteljstvo u 2025. godini, jamčevina se ne vraća. 

· Objava uvjeta natječaja i podloge na mrežnim stranicama Grada Rijeke www.rijeka.hr „ostali natječaji“ 
· Dodatne informacije u svezi natječaja mogu se dobiti u Upravnom odjelu za komunalni sustav i promet, Odsjek za zajedničku komunalnu djelatnost, Titov trg 3, komun-sustav@rijeka.hr

